****

**Gwasanaethau Cynadledda a Digwyddiadau (GCaD) Prifysgol De Cymru**

**Datganiad Preifatrwydd**

1. **Cyflwyniad**

Un o adenydd masnachol Prifysgol De Cymru (PDC) yw Gwasanaethau Cynadledda a Digwyddiadau (GCaD). Mae’n canolbwyntio ar gynadleddau, cefnogi digwyddiadau a rheoli lleoliadau, ar gyfer cwsmeriaid busnes allanol yn bennaf, B2B nid B2C. GCaD PDC yw’r rheolydd data ac mae wedi ymrwymo i ddiogelu hawliau unigolion yn unol â Deddf Diogelu Data 2018 a’r Rheoliad Diogelu Data Cyffredinol newydd. Mae gan Brifysgol De Cymru Swyddog Diogelu Data y gellir cysylltu ag ef/hi drwy **dataprotection@southwales.ac.uk****.**

1. **Pa ddata a ddaliwn?**

Pan fydd unigolion yn archebu cyfleusterau a gwasanaethau gyda’r Tîm GCaD rhaid i’r Brifysgol gasglu, storio, defnyddio a phrosesu fel arall ddata personol at unrhyw ddibenion sy’n gysylltiedig â threfnu digwyddiadau ac iechyd a diogelwch, ac am resymau eraill yr ystyrir eu bod yn angenrheidiol er mwyn cyflawni’r contract gyda’r sefydliad.

Gall y Brifysgol gasglu a dal y wybodaeth bersonol ganlynol a ddarparwch:

* Eich enw
* Teitl
* Cyfeiriad cartref neu waith
* Rhif ffôn
* Cyfeiriad e-bost
* Cyfeiriad IP
* ID Cyfryngau Cymdeithasol yn y parth cyhoeddus
* Gwybodaeth am daliadau lle bo’n briodol
* Manylion personol sylfaenol gan gynnwys delweddau ffotograffig, manylion cofrestru cerbyd a ffilm teledu cylch-caeedig yn ystod digwyddiad
* Lle bo angen, manylion perthynas agosaf i’w defnyddio mewn argyfwng
* Gofynion personol yn ymwneud ag archeb
1. **Pam byddwn ni’n casglu’r data hwn?**

Bydd gwybodaeth bersonol yn cael ei defnyddio at y dibenion a restrir isod:

* I wneud bwciadau ac at ddibenion gweinyddol cysylltiedig (Sylfaen gyfreithiol – Mae prosesu’n angenrheidiol er mwyn cyflawni contract).
* I sicrhau iechyd, diogelwch a diogeledd cynadleddwyr pan fyddant ar gampws (Sylfaen gyfreithiol – Mae prosesu’n angenrheidiol at ddibenion buddiannau cyfreithlon a ddilynir gan y Brifysgol neu drydydd parti).
* I ddarparu gwybodaeth bellach am newyddion a digwyddiadau yn y dyfodol (Sylfaen gyfreithiol – Gyda chaniatâd/Mae prosesu’n angenrheidiol at ddibenion buddiannau cyfreithlon a ddilynir gan y Brifysgol neu drydydd parti).

***Cwsmeriaid***

Os yw bwciad wedi cael ei wneud gyda Thîm GCaD, mae angen i ni brosesu data personol er mwyn darparu’r gwasanaeth i chi. Gall y wybodaeth hon gael ei defnyddio hefyd at bwrpas darparu gwasanaethau cymorth, i ymgymryd â gwaith ymchwil a dadansoddi ystadegol, i ddarparu gwybodaeth weithredol, i hyrwyddo’n gwasanaethau, ac i sicrhau diogelwch a diogeledd ein cynadleddwyr/cleientiaid. Os bydd angen i ni rannu’ch data fel rhan o ddigwyddiad (e.e. gyda’r trefnydd pan dderbyniwn gofrestriadau’n uniongyrchol neu gyda chynadleddwyr eraill fel rhan o becyn cynadleddwyr) byddwn yn rhoi gwybod i chi ac yn ceisio eich caniatâd ymlaen llaw. Mae’n bosibl y byddwn hefyd yn gwneud ymchwil cwsmeriaid drwy gyfrwng holiaduron ar-lein gan roi cyfle i bersonoli’r data neu ei wneud yn ddienw. Bydd hyn yn ein galluogi i wella’n gwasanaethau’n barhaus i gwrdd â disgwyliadau a mynd y tu hwnt iddynt. Gyda’ch caniatâd chi byddwn yn defnyddio lluniau, fideos, geirda ac astudiaethau achos am ddigwyddiadau ar ein gwefan ac ar sianelau cyfryngau cymdeithasol.

***Darpar Gwsmeriaid***

Os yw unigolyn wedi gwneud ymholiad, bydd GCaD PDC yn prosesu’r wybodaeth ar system bwcio a CRM ar-lein fel y bo angen i baratoi cynnig / contract. Os yw unigolyn wedi nodi yr hoffai dderbyn gwybodaeth bellach gan y Brifysgol, prosesir y wybodaeth hon gyda’i ganiatâd. Byddwn hefyd yn defnyddio budd cyfreithlon fel ffordd o gadw mewn cysylltiad â darpar gwsmeriaid, sef â chysylltiadau busnes gan ddefnyddio e-byst busnes. Bydd GCaD PDC yn cadw manylion cysylltu sylfaenol staff proffesiynol sy’n gweithio mewn busnesau y gallai fod ganddynt ddiddordeb yn y gwasanaethau a chyfleusterau sydd ar gael yn y Ganolfan Gynadledda a’r Brifysgol. Prosesir y wybodaeth hon ar y sail ei bod yn angenrheidiol ar gyfer buddiannau cyfreithlon GCaD PDC ac y gallai’r prosesu fod o fudd i’r naill a’r llall.

1. **Pwy fydd yn derbyn eich data?**

Personol; gall data gael ei ddatgelu hefyd pan fo gofyniad cyfreithiol i wneud hynny neu os oes budd cyfreithlon, naill ai i’r Brifysgol neu’r testun data, gan gymryd i ystyriaeth unrhyw anfantais neu niwed a allai gael ei achosi i’r testun data. Ni fyddwn yn rhannu’ch gwybodaeth ag unrhyw drydydd partïon at eu dibenion marchnata hwy eu hunain.

1. **Sut byddwn ni’n diogelu’ch data?**

Mae’r ddeddfwriaeth Diogelu Data yn gofyn i’r Brifysgol gadw eich gwybodaeth yn ddiogel. Mae hyn yn golygu y bydd eich cyfrinachedd yn cael ei barchu ac y bydd pob cam priodol yn cael ei gymryd i rwystro mynediad a datgelu sydd heb ei awdurdodi. Dim ond aelodau’r tîm y mae angen iddynt gyrchu rhannau perthnasol neu’r cyfan o’ch gwybodaeth a gaiff eu hawdurdodi i wneud hynny. Bydd gwybodaeth amdanoch ar ffurf electronig yn cael ei diogelu gan gyfrinair a chyfyngiadau diogeledd eraill, a gweithir ar ffeiliau papur mewn ardaloedd diogel lle rheolir mynediad.

1. **Sut byddwn ni’n cadw’ch data?**

Mae’r ddeddfwriaeth Diogelu Data yn gofyn i ni gadw eich gwybodaeth yn ddiogel. Mae hyn yn golygu y bydd eich cyfrinachedd yn cael ei barchu ac y bydd pob cam priodol yn cael ei gymryd i rwystro mynediad a datgelu sydd heb ei awdurdodi. Mae’n bosibl y bydd peth prosesu’n cael ei wneud ar ran y Brifysgol gan sefydliad a gyflogir at y diben hwnnw. Bydd sefydliadau sy’n prosesu data personol ar ran y Brifysgol dan rwymedigaeth i brosesu data personol yn unol â’r ddeddfwriaeth Diogelu Data.

Byddwn yn cadw gwybodaeth bersonol cwsmer (os yw bwciad wedi’i wneud) am y flwyddyn gyfredol ac am chwe blynedd arall ar ôl casglu’r wybodaeth, er mwyn cydymffurfio ag amserlen cadw data Gwasanaethau Cyllid Prifysgol De Cymru ar gyfer cyfrifyddu ariannol, ac â Deddf Cyfyngiadau Achosion 1980. Ar ôl y cyfnod hwn, caiff yr holl ddata am gwsmeriaid ei wneud yn ddienw. Gweler [**amserlen cadw data**](http://uso.southwales.ac.uk/ig/rm/schedule/) Prifysgol De Cymru am wybodaeth bellach. Yn achos darpar gwsmeriaid sy’n gwneud ymholiadau gyda ni ond nid bwciadau, byddwn yn dal y data personol am 12 mis.

1. **Trosglwyddo i drydedd wlad**

Bydd data personol, hyd y bo modd, yn cael ei brosesu o fewn yr Ardal Economaidd Ewropeaidd. Sut bynnag, o dan rai amgylchiadau, efallai y bydd angen trosglwyddo’ch data y tu allan i’r UE. Os yw prosesydd wedi’i leoli yn yr Unol Daleithiau, gellir trosglwyddo data iddo os yw’n rhan o fframwaith Tarian Preifatrwydd yr UE-UD ac felly’n cydymffurfio â gofynion diogelu data.

1. **Eich hawliau a dewisiadau**

I ddarganfod mwy am eich hawliau o dan y ddeddfwriaeth Diogelu Data presennol a sut y gallwch ymarfer yr hawliau hynny, ewch i’n [tudalennau gwe](http://uso.southwales.ac.uk/media/files/documents/2018-05-24/Individual_rights_-_Guide_for_data_subjects.docx). Os oes gennych unrhyw gwestiynau am eich bwciad neu os ydych chi eisiau diweddaru’ch manylion gyda Thîm GCaD Prifysgol De Cymru, cysylltwch ag events@southwales.ac.uk.

1. **Gwybodaeth bellach:**

Gellir cael mwy o wybodaeth am hawliau unigol ar [**dudalennau gwe Diogelu Data’r Brifysgol**](http://uso.southwales.ac.uk/ig/dp/). Dylid gwneud unrhyw geisiadau neu wrthwynebiadau mewn ysgrifen i Swyddog Diogelu Data’r Brifysgol:

Swyddfa Ysgrifennydd y Brifysgol,
Prifysgol De Cymru,
Pontypridd, CF37 1DL

E-bost: **dataprotection@southwales.ac.uk**

Os yw unigolion yn anfodlon ar y ffordd y mae eu data personol wedi’i brosesu, gallant yn y lle cyntaf gysylltu â Swyddog Diogelu Data’r Brifysgol gan ddefnyddio’r manylion cysylltu uchod.

Os na fydd cwyn yn cael ei datrys, gellir mynd â’r mater gerbron y Comisiynydd Gwybodaeth am benderfyniad. Gellir cysylltu â’r Comisiynydd Gwybodaeth yn:

Information Commissioner’s Office,
Wycliffe House,
Water Lane,
Wilmslow,
Cheshire,
SK9 5AF

[**www.ico.org.uk**](http://www.ico.org.uk)

1. **Newidiadau ac Adborth:**

Bydd yr Hysbysiad Preifatrwydd hwn yn cael ei gynnal a’i adolygu, a’i ddiweddaru ar ein gwefan os bydd angen gwneud newidiadau iddo. Rhoddir gwybod i chi am unrhyw newidiadau fel y bo’n briodol. Diweddarwyd yr Hysbysiad Preifatrwydd hwn ddiwethaf ym mis Mai 2018. Cysylltwch â Rheolwr GCaD PDC yn events@southwales.ac.uk os oes gennych unrhyw sylwadau penodol am GCaD.